Tweejarige verdrink in KZN-swembadŉ Tweejarige seuntjie het Donderdagmiddag in ŉ swembad aan die Natalse noordkus verdrink. “Dit is nog nie duidelik hoe die kind in die swembad beland het nie,” het Chris Botha, woordvoerder van Netcare911, gesê. “Die ouers het op die seuntjie afgekom toe hy in die water gedryf het. Hulle het hom na ŉ plaaslike kliniek gehaas.” Die voorval het omstreeks 17:30 in Mandeni plaasgevind. “Paramedici van Netcare911 het by die kliniek aangekom en dadelik met behandeling begin. Alle pogings om hom by te bring was egter tevergeefs en hy is by die kliniek dood verklaar.”